《谢童志道书》
宋代·陈著

相逢一岁一开怀，不奈匆匆两望赊。
缄口已生愁里棘，共镫空望梦中花。
芳林丹桂君须折，厄闰黄杨我自嗟。
犹喜鄮峰云一叶，故教风里到天涯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。